Diari Oficial de la Generalitat Valenciana


Sumari del DOGV 6061, del 21-07-2009 (2009/8543)

RESOLUCIÓ de 13 de juliol de 2009, de la Direcció General d'Ordenació i Centres Docents, per la qual s'aprova transferir a alguns centres privats concertats d'Acció Educativa Singular (CAES), determinades quantitats per a l'adquisició de llibres de text per a l'alumnat del centre per al curs 2009/2010.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6061

Data del DOGV
:   21-07-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/8543


Data del document
:   13-07-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * llibre escolar
    * suport econòmic
    * ajuda pública

RESOLUCIÓ de 13 de juliol de 2009, de la Direcció General d'Ordenació i Centres Docents, per la qual s'aprova transferir a alguns centres privats concertats d'Acció Educativa Singular (CAES), determinades quantitats per a l'adquisició de llibres de text per a l'alumnat del centre per al curs 2009/2010. [2009/8543]  
Vistes les sol·licituds d'ajuda econòmica per al manteniment de la biblioteca d'aula per a atendre les necessitats de llibres de text i material escolar de l'alumnat presentades pels centres d'Acció Educativa Singular privats concertats, catalogats com a tals en la Resolució de 3 de setembre de 2008, (DOCV núm. 5847, d'11 de setembre) de la Direcció General d'Ordenació i Centres Docents de la Conselleria d'Educació, per la qual es resol la convocatòria ordinària d'autorització de centres i programes de compensació educativa a centres públics i privats concertats finançats amb fons públics, que impartixen ensenyances d'Educació Infantil (2n cicle), Educació Primària i Educació Secundària Obligatòria, els quals figuren en l'annex adjunt.  
D'acord amb el que establixen els apartats primer i sext de l'annex II de l'Orde de 9 de desembre de 2008 (DOCV núm. 5915 de 17 de desembre), de la Conselleria d'Educació, per la qual es regula la convocatòria d'ajudes per a l'adquisició de llibres de text de l'alumnat d'Educació Secundària Obligatòria i el programa per a la gratuïtat progressiva dels llibres de text de l'alumnat de l'Educació Primària, per mitjà del bonollibre, ambdós escolaritzats en un centre públic o en un centre privat concertat a la Comunitat Valenciana per al curs 2009/2010.  
De conformitat amb l'article 22, punt 2, apartat c) de la Llei 38/2003, de 17 de novembre, General de Subvencions, estes ajudes es concedixen als centres per a la creació de biblioteques d'aula, per a l'ús de l'alumnat, per raons d'interés social, en atenció a la situació socioeconòmica desfavorable de les famílies, i no és possible determinar a priori l'alumnat que puga resultar beneficiari de la subvenció.  
Una vegada publicada l'Orde de 26 de maig de 2009 de la Conselleria d'Educació (DOCV núm. 6029 de 5 de juny), per la qual es determina el crèdit que ha de finançar el bonollibre per a l'alumnat que cursa primer a sext d'Educació Primària en centres finançats amb fons públics, per al curs 2009/2010, i d'acord amb el que establix la disposició final primera de l'Orde de 9 de desembre de 2008 abans citada, resolc:  
Primer  
Transferir als Centres d'Acció Educativa Singular (CAES) privats concertats, relacionats en l'annex, les quanties especificades per a l'adquisició de llibres i material escolar, a fi d'atendre les necessitats de llibres de text i material escolar de l'alumnat matriculat en els dits centres per al curs 2009/2010, amb càrrec al capítol IV, línia de subvenció T0067000, a càrrec de l'aplicació pressupostària 24.84.45.765.19, establida en la Llei 17/2008, de 29 de desembre, de Pressupostos de la Generalitat per a l'exercici 2009 (DOCV núm. 5924 de 31 de desembre).   
Segon  
La comissió econòmica del consell escolar del centre supervisarà la gestió de les dotacions rebudes de la Conselleria d'Educació. La transferència de l'ajuda haurà de ser justificada pel centre en concepte de gastos derivats de la necessitat de material escolar del seu alumnat, amb l'aportació del certificat del consell escolar establit en el punt sext (model annex II-B) de l'esmentada Orde de 9 de desembre de 2008 de la Conselleria d'Educació, donant conformitat del fet que la dotació econòmica ha complit els objectius previstos per a esta.  
Els centres han de conservar els documents justificatius de l'aplicació dels fons rebuts, inclosos els documents electrònics, mentres poden ser objecte de les actuacions de comprovació i control; tot   
ANNEX   
  
\* \* \* \* \* \* \* \* \* \* \* \* \*  
ANEXO  
  
això d'acord amb el que establix la Llei 38/2003, de 17 de novembre, General de Subvencions (BOE núm. 276 de 18 de novembre).  
Tercer  
Els centres reunixen tots els requisits establits en l'article 13 de l'esmentada Llei 38/2003 General de Subvencions.  
Quart  
Esta resolució es publicarà en el Diari Oficial de la Comunitat Valenciana i en els taulers d'anuncis dels centres, a les direccions territorials de la Conselleria d'Educació de València, Alacant i Castelló, així com en la pàgina d'internet: http://www.edu.gva.es/ocd/areacd/val/abc/ajudesllibres.asp.  
Quint  
Esta resolució produirà efectes a partir de l'endemà al de la seua publicació en el Diari Oficial de la Comunitat Valenciana.  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua publicació en el DOCV.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació en el DOCV o a partir de l'endemà que es notifique la resolució expressa del recurs de reposició o en què este haja d'entendre's presumptament desestimat.   
València, 13 de juliol de 2009.- El director general d'Ordenació i Centres Docents: Francisco Baila Herrera.